हितग्राहियों को किया ऋण वितरण
हितग्राहियों को किया ऋण वितरण
धार | समाज का सर्वांगीण विकास बैंक के माध्यम से ही संभव है। बैंक समाज के हर तबके चाहे वह अमीर हो, गरीब हो या फिर मध्यम वर्ग सभी को समान रूप से मदद करती है। यह बात बैंक आॅफ इंडिया के क्षेत्रिय प्रबंधक आरके श्रीवास्तव ने ऋण वितरण समारोह में कही। एडीएम अमरसिंह बघेल और जिला पंचायत मुख्यमंत्री आवास के नोडल अधिकारी सतीष शर्मा एवं रूरल ट्रेनिंग सेंटर के हरकावत भी उपस्थित थे। अतिथियों का स्वागत चीफ मैनेजर आरसी राउत ने किया। बैंक ने हाउसिंग ऋण के रूप में एक करोड़ 53 लाख, लोन अगेंस्ट प्रापर्टी के रूप में 20 लाख, वाहन ऋण के लिए 17 लाख, व्यक्तिगत ऋण के लिए 11 लाख, कृषि ऋण के लिए 1 करोड़ 12 लाख, मुख्यमंत्री आवास योजना में 31 हितग्राहियों को 31 लाख, शिक्षा ऋण के रूप में 4 लाख तथा शासन की मुख्यमंत्री उद्यमी योजना के तहत 2 करोड़ 10 लाख के ऋण का वितरण किया गया। संचालन एलडीएम प्रदीप जाधव ने किया।
hin_Deva hin_Deva hin_Deva